Όσικατ

Η Όσικατ είναι ράτσα γάτας. Εμφανίστηκε το 1964 στις ΗΠΑ.

Μολονότι η ονομασία της φαίνεται να υποδηλώνει ότι ανήκει στα υβρίδια της αγριόγατας, η Όσικατ είναι ένα πετυχημένο τυχαίο συμβάν που χρονολογείται σε μια εποχή που προηγήθηκε κατά πολύ της τάσης για υβριδοποίηση.

Η Βιρτζίνια Ντέιλι, εκτροφέας από το Μίσιγκαν των ΗΠΑ, διασταύρωσε μια γάτα Σιάμ με μια ράτσας Αβησσυνίας με την ελπίδα να δημιουργήσει μια γάτα Σιάμ με μαρκαριστές ραβδωτές αιχμές. Η πρώτη γενιά γατιών έμοιαζε με την Αβησσυνίας κι έτσι πραγματοποιήθηκε εκ νέου διασταύρωση ανάμεσα στις δυο προαναφερθέντες ράτσες. Τότε προέκυψε ο επιθυμητός τύπος. Ωστόσο, ανάμεσα στα γατάκια υπήρχε κι ένα πιτσιλιστό που η κόρη της Ντέιλι ονόμασε "Όσικατ" λόγω της ομοιότητάς του με τον Οσελότο. Η μικρή γάτα στειρώθηκε και πουλήθηκε ως κατοικίδιο. Όμως όταν επαναλήφθηκε το ζευγάρωμα προέκυψε άλλο ένα τέτοιο γατάκι που ονομάστηκε "Νταλάι Ταλούα" κι αποτέλεσε το πρώτο θηλυκό της σπάνιας ακόμα ράτσας.Fogle Bruce, Γάτες, μάθε τα πάντα γι' αυτές, εκδ. Σκάι, ISBN 978-960-6845-55-0

 Εξωτερική εμφάνιση  
Το τρίχωμά της είναι κοντό και λεπτό, "ντύνει" ένα δυνατό αλλά κομψό και αθλητικό σώμα με μυώδη πόδια. Το κεφάλι της είναι πλατύ και σφηνοειδές, τα μάτια της είναι λίγο λοξά και τα αυτιά της είναι μεγάλα. 

 Χαρακτήρας 
Η Όσικατ είναι παιχνιδιάρα, ομιλητική κι ανταποκρίνεται θετικά στην εκπαίδευση σε νεαρή ηλικία. Πρόκειται για κοινωνική ράτσα που δεν προσαρμόζεται σε παρατεταμένη μοναξιά.

 Χρωματισμοί 

Τα χρώματα της Όσικατ είναι τα: καφέ, κανελί, μπλε ή καθαρό φαιοκίτρινο και αρζαντέ πιτσιλιές με ραβδώσεις.

 Παραπομπές 

Κατηγορία:Φυλές γατών